
Ingştiințtare. 


Rugăm pe toţi câţi au binevoit să primească această 
joaie să grăbească cu trimiterea plăţii de abonament. 
Administraţia foii „ȚARA NOASTRĂ“. 





Cetitorilor. 


Pe toți, cărora le ajunge în mâni această foaie îi 
rugăm să o cetească și dacă o socot de potrivită 
trebuințelor țărănimii să o răspândească între oa- 
znenii noștri dela sate. 

Foaia apare săptămânal și o vor primi cetitorii 
Dumineca. 


Abonamentul e pe an . . . 4 cor. 
Pe jumătate de an . . . . 2 p» 
Pe trei luni . . . . . . . il» 


Banii să se trimită la Administrația revistei 
„Țara noastră“, Sibiiu — Nagyszeben. Asociaţiune. 





Toți cărturarii noștri, mai ales cei în atingere apropiată 
cu țărănimea — preoții și învățătorii — sânt rugați a trimite 
acestei reviste articole și știri cari sânt în legătură cu trebile fă- 
rănimii. Indeosebi primim bucuros articole cu poveţe economice, 
precum — și snoave, poezii poporale etc. Scriitorii artico- 
lelor sunt rugați a se folosi de un grai înțeles de 
popor, ca să nu fim siliți a Supune schimbării în redacție ar- 
ticolele. 

Pentru articolele bune dăm și o cuvenită răs- 
plată bănească. 

COMUNA „VIITORUL. 


II. După şeasă ani. 

Impinși de lipse și nevoi, eu și cu o mulțime de soţi de 
suferință din comuna «Viitorul» si din alte comune, intro bună 
dimineaţă ne-am luat ziua bună dela ceice-i iubiam și cari ne 
iubeau și cu un «Doamne-ajută!» am plecat din mijlocul lor 

în America. La soroc ne-am întâlnit cu toții la gara din 
S., de unde cu inima si haine cernite am plecat pe o cale pe 
unde wa pus încă piciorul neam de neamul nostru. Am călă- 
torit 2 săptămâni dearândul, ziua si noaptea. Dar cine ar puteă 
sa povestească greul călătoriei, temerea, jalea din suflet și îndoie- 
life de viitorul nostru? In sfârșit însă am ajuns la ţânta călă- 
toriei noastre. Pe țărmuri străine, ca picaţi din nori și, după 
multă orbecare în dreapta și 'n stânga eu și toți soții mei de 
drum ne-am găsit câte un loc de osândă. Din câmpul cu flori 
și din mândrul codru am ajuns în o fabrică de fer, supus din 
zori şi până "n seară la lucruri grele și primejdioase. Si 
această fabrică am muncit şeasă ani încheiaţi. Trezvia, paza 
bună și mai ales ocrotirea Tatălui ceresc mau scăpat teafăr din 
mii de primejdii. 

Prin muncă si păstrare mi-am adunat o sumuliță frumoasă 
de bani, din care o parte am fost trimis-o părinţilor ca să-și 
mai ușureze poverile. 

Eram chemat la asentare şi voiam să-mi împlinesc datoria 
lafa de ţara în care m'am născut. Dar şi fără de aceasta 
se adunase atâta dor în suflet faţă de părinţi, fraţi, rude şi satul 
meu, că trebuiă să mi-l stâmpăr. Astfel mi-am luat rămas bun 
dela prietini Si cunoscuţi și am pornit spre casă. 

Pe cât de jalnică și dureroasă a fost mergerea în America 
pe atât de înveselitoare eră acum reîntoarcerea. In drumul meu 
îmi repetam adesea poezia lui C. Negruzzi pe care o ştiam 
dela școală si care se încheie asa: 


„Ţara nu-i departe — o simt o văd eu! 
Raiul înflorește în sufletul meu... 
Steaua se arată pe cerul senin — 
Steaua țării mele îmi zimbește lin... 
Periţi neguri dese! lată dulcea stea! 
Piei străinătate! lată țara mea!“ 


Acasă i-am găsit pe toți în vieață si sănătoși. Bănișorii 
trimiși de mine au schimbat mult faţa lucrurilor în familia noastră. 
Binele cel mai mare a fost scăparea din lanțul datoriilor si pe 
urma lor o reculegere și înviorare în toate. Casa și toate cele 
dinprejur reparate si în deplină curăţenie. Garduri destul de 
bune împrejmuesc acum curtea și grădina. Vitele bine îngrijite. 
In grădină câţiva pomişori frumoşi si câteva straturi de legumi, 
— noutăţi îmbucurătoare de cari în «Viitorul» nu sau pomenit. 

A doua zi fiind Duminecă, toţi ai casei sau sculat de dimi- 
neaţă, au rânduit în casă, în curte, în grajd și peste tot, iar când 
clopotele ne chemau la sf. Liturgie, toţi ai casei eram în bise- 
rică, care în scurt timp a fost plină de credincioşi, bărbaţi, femei, 
tineri, bătrâni și copii. 

La altar nu mai e bătrânul preot, ajuns la neputinţă, ci un 
tinăr, care prin farmecul glasului și cuvintelor sale atrage tot 
satul la biserică. 

O slujbă mai frumoasă, mai plină de evlavie și mai înălţă- 
toare, nu am văzut. Un cor de școlari încântă sufletele ascul- 
tătorilor si le înalță cătră Părintele ceresc de unde pogoară tot 
darul și tot binele. 

La sfârșitul Liturgiei tinărul preot pășește în ușa altarului 
şi ține o cuvântare fermecătoare, ce o începe cu cuvintele 
«Lucrați și vă rugați !» 

Pe urmă vestește poporului că după vecernie va ţineă 
iarăş o cuvântare, iar tineretul va rămâneă în biserică pentru 
catehizaţie. 

Am luat parte si la vecernie. Biserica a fost și acum plină. 
Slujba frumoasă, cuvântarea «Despre învățătură» — fără păreche. 
Poporul a ieșit din biserică mai bun, mai cu minte și mai dornic 


de muncă si fapte bune. 

Tineretul a rămas în biserică si am rămas si eu. 

Celorce ştiu să cetească preotul le-a dat o carte a evan- 
gheliilor din care au cetit pe rând. Fiecare evanghelie cetită, 
eră spusă de mai mulţi și tălmăcită, ca să fie pe deplin înţe- 
leasă. Pe urmă înşişi ascultătorii trebuiau să scoată din evan- 
ghelie învăţătura care să le slujească de povaţă în calea vieții. 

De încheiere s'a cântat în cor o cântare bisericească în 
urma căreia toți am ieşit în bună rânduială. 

Boltele şi cârcimele toate închise. Oamenii stau la povești 
pe podmol dinaintea porţii. O parte sa adunat în o casă 
anume, unde sunt cărți și gazete. Aici mam abătut și eu. Toţi 
cetesc, toți stau să soarbă învăţătura din cărți și gazete. 

Mi-a plăcut foarte mult rândul bun și frumoasa îndeletnicire 
a cetitorilor. Fără să fumeze, fără beutură. Toţi cu un singur 
dor și o singură țântă: de a se lumină și a se face mai buni. 

Ce mare deosebire în satul nostru între acum și înainte 
cu șeasă ani! Odinioară cârcimele pline, acum toate închise în 
timpul Duminecii. Biserica odinioară goală, acum plină de oameni 
doritori să asculte cuvântul lui D-zeu. Odinioară lipsă de po- 
veţe mântuitoare şi de o adevărată înălțare sufletească, acum 
cuvântări ce pătrund ca un fulger în inimile tuturor și cântări 
în cor, cântări ca de îngeri, cari atrag mulţimea la biserică și o 
leagă de ea cu legăturile cele mai trainice. 

Odinioară fineretul răslăţit pe drumuri primejdioase, astăzi 
adunat la învățături şi ocrotit întocmai ca puii sub aripile mamei 
lor. Odinioară oamenii în cârcime, acum adunați la cefiz şi la 
sfat pentru înlăturarea relelor și găsirea căilor ce duc la cumin- 
tenie și bunăstare. Odinioară pustiu în suflete si pustiu încătro 
iți întorceai privirile, astăzi raze de soare primăvăratic în inimi 
și un început de mult făgăduitoare lucrări spre calea fericirii. 


ROITUL ALBINELOR. 


Roitul la noi se întâmplă pe la sfârşitul lunei Maiu, in lunie 
și la inceputul lui lulie sau socotind după sărbători: de pela 
Sfinţii Constantin si Elena până pela Sân-Petru. 

Roii timpurii sunt de obiceiu cei mai buni. Stupii buni, bo- 
gati în albine şi miere, dau nu numai roi timpurii, ci şi, peste 
tot, folos mai mare. De aceea stupurul iscusit stăruie mereu ca 
să aibă, pe cât se poate, numai stupi de frunte in stupina sa. 


© BCUCIuj 


37 . TARA NOASTRĂ 


Care e cauza roitului? Albinele se we foarte mult în 
timpul primăverii, şi când ele numai încap ìn coșnilă si şi-au 
prăsit mai multe matce, o parte impreună cu matea cea bătrână 
şi cu puţini trântori pleacă pentru totdeauna din coşniţă. lişirea 
aceasta se numește roit, care se face in zilele frumoase, cu 
soare şi fără vânt, de pe lu 9 ceasuri înainte de amiazi până 
pe la 4 după amiazi. ' 

Când albinele se grămădesc de seara la urdiniş şi pe cosnifa, 
e semn că stupul va roi; dar si acest semn nu e întotdeauna 
neinşelător. De aceea stuparul trebuie să privegheze in tot timpul 
cât ţine roitul. 

După eşire albinele sboară cât sboară; pe urmă matca si 
cu ea împreună întreg roiul se aşează pe un arbor, pe un pom, 
pe o tufă sau pe un gard. De aici roiul trebuie prins în o 
coșniţă curată. 

Pentru inlesnirea prinderii roiului e bine ca stuparul să 
lege o coșniţă curată în vârful unui par şi să o ţină acolo unde 
vede că sboară mai tare albinele. Cu chipul acesta albinele se 
prind deadreptul în coșniţă si nu mai trebuie să le afume şi să 
piardă timp, adesea mult timp, cu prinderea lor de pe pomi sau 
arbor. Cu deosebire când au să roiască mai mulţi stupi în aceeuş 
zi, modul acesta de prindere a roiului face servicii prețioase. 

Dupăce albinele s'au așezat in coșnilă, aceasta o punem 
pe un scaun, sau chiar şi jos pe pământ curat, acolo unde am 
prins albinele. Aici coşniţa o lăsăm până seara, când o ducem 
cu grije, ca să nu cadă albinele, şi o aşezări în stupină ceva 
mai departe de stupul din care a eșit. 

Dacă voim ca să avem roi aevea buni şi ca stupul cel 
bătrân să nu mai roiască, roiul prins îl punem in locul celui 
bătrân şi astfel vom avea dintr'un stup doi stupi buni, bogaţi in 
albine, în miere şi ceară. Cu chipul acesta putem să avem mai 
mult folos decât dacă am lăsă un stup să roiască de două sau 
de treiori. Stuparul. 


SCRISORI CATRA UNCHIAȘUL. 


Iubite unchiaşule! 

Am cetit cu multă luare aminte epistolele D-tale si ale Ne- 
potuiui. Mi-au plăcut toate, câte aţi spus în ele, si m'a pătruns 
adâne dragostea, cu care râvniţi la povăţuirea si creşterea po- 
porului nostru românesc., 

Una însă nu încape nici decum în capul meu. Ca adecă 
poporul românesc e numai din bărbaţi compus? Pe bărbaţii aceia 
cine-i creşte oare? Si cine-i sufletul căsii şi paza aşezămintelor 
noastre străbune și a limbei dulce ce o vorbim? Că vezi, 
D-voastră, amândoi, tot numai bărbaţilor, şi pentru bărbaţi scrieţi, 
sfătuiţi și vă îngrijiţi. 

Veţi zice, că: u bărbaţilor e lumea cu traiul şi cu năca- 
zurile ei, deci in primul loc pe bărbaţi trebue să-i învăţaţi cum 
să încunjure şi să dea pept cu neajunsurile şi cum să înfrunte 
si să invinga năcazurile traiului. O fi! Dar eu cred, că de oa- 
rece D-zeu insuş a întocmit asa, ca bărbatul cu muierea dim- 
preună să formeze stâlpii familiei, trebuie căutat, ca nici unul 
dintr'ânşii să nu formeze proptă mai slabă, căci alteum n'are să 
ne mire, dacă edificiul familiar ușor se surpă. 

De aceea aş dori eu, să nu Vă uitaţi nici de femeia ro- 
mână, si această gazetă, care şi-a impus de ţântă deşșteptarea şi 
binele ţăranului, să-şi deschidă coloanele şi pentru poveţe, scrise 
anume pe seama țărancei române. 

Căci dacă Românul e deştept, istet şi talentat, trebuie să re- 
cunoaşteţi, că toate aceste daruri le-a moştenit dela mama. lar 
faptul, că totuş nu ştie să-și facă datorinţa în toate, si că în 
toate e cel puţin cu câte un pas îndărăpt rămas, e iară numai 
vina mamei, care n'a știut suflă duhul acesta în el. 

Nu credeţi însă, că femeia română e dela fire asa. Nu! 
Dar creşterea ei nu a prea fost luată în seamă, căci nime, şi 
niciodată nu s'a cugetat, că și țărancele noastre trebuiesc crescute 
bine, luminate, deşteptate şi prin poveţe bune conduse, dacă voim 
ca ele, ca mame-crescătoare, soții si econoame de casă să poată 
tinea pas cu femeile altor naţiuni, cari toate inaintează, pe când 
noi abiă-abiă mişcăm în urma lor alene. 

Alene? 

Nu! Din necunoștinţă... 

Unde ati mai văzut atâta gingăşie a gustului, atât simţ de 
artă şi atâta zel de muncire, ca la femeia română? Nicăiri la 
alte neamuri. Și totuş.... 

Casele sărăcăcioase, grădinile pustii, prin curţi abiă câte o 
mârțoagă de purcelandru; hoare câte una-două, vestminte numai 
cele mai de lipsă. 

Fiertură ? Poate în dumineci si sărbători, iar copii mici unde 
mor mai mulți, ca în coliba ţăranului român? 

Dar nici în părţile mai binecuvântate de bunuri pământeşti 
nu e mai ademenitoare icoana. 

Româncele s'au lăsat de lucrările făcute de mânile lor şi se 
ajută cu sdrenţele jidanului; lor le vând: laptele, oauăle, hoarele 
iar ce mai folosesc în casă, nu le știe pregăti asa, ca bărbatul 
muncit şi copiii în creștere să prindă puterea trebuincioasă din ele. 

Îndemnaţi femeile să nu-și ţină îngropate darurile minunate, 
ci să se reîntoarcă iarăș la suveica şi acul părăsit, iar ce au făcut 
cu mani măiestre, să o ştie şi folosi. lar intru aceasta trebue 
să le stăm cu toţii în ajutor. Nu numai cu cuvântul ci si cu 
fapta.  Cărturarii isi provăd astfel casa cu lucruri trainice si 
de adevărată frumseţe, iar poporul, din partea sa, încă se ajută 
prin acest sprijin în traiul său. Cei chemaţi ar plini o sfântă 
apostolie, dacă ar încercă să întroducă manufactura românească 
si în casele străinilor. Nu e un lucru greu acesta, ales dacă 
acea manufactură se face cu îngrijire. 

Aş dori mai departe ca, cel puţin, această foaie să deà tă- 
rancei române indemn, ca să-și iubească mai mult grădina cas- 
pică. Să-i deie mai multă atenţiune ca până aci si să nu o so- 
cotească ca un pământ netrebnie, ci ca un izvor puternic de 
câștig, şi de hrană bună şi gustoasă a casniciior ei. 

„Să-i dăm poveţe, — fie în această foaie, fie şi prin cărţi 
anume scrise pentru acest sfârşit ca să-şi ştie lueră grădina cât 
mai bine. 

Nepotul D-tale se plânge asupra saşilor cojocari şi asupra 
românilor, cari singuri sunt siliti să cumpere, în loc ca si dintre 
dânşii să se aleagă câte unul pentru această măiestrie. 

Nu ştiu, cum e pe la D-voastă. In părţile noastre însă, ori 
şi in care oraş a-i cercetă piaţul şi târgurile, în tot locul numai 
nemţoici ori unguroici afli vânzând la legumi şi câte bunătăţi 
toate ale grădinei. 

Oare Româncele noastre nu şi-ar puteă si ele tot aga sus- 
ținea casa din grădinărit ca surorile lor de alt neam ? 

Durere, cele mai multe dintre ele numai fasolea, morcovii 
şi ceapa alduită o ştiu că e bună de mâncare, iar celelalte le- 
gumi nu ştiu de ce ar fi bune. Poate că nici nu le cunose. 

Ar fi bine, să li-se facă cunoscut, cum să-şi prăsească si 
crească mai cu minte vitele și hoarele, ca să aibă folos vădit 
din ele. lar la pregătirea mâncărilor să aibă si oarecare cuno- 
ștințe, căci numai poporul bine nutrit e tare și sănătos; şi numai 
acela e şi de traiu. 

Bine să fiu însă înțeleasă: cer să se facă mâncări sănă- 
toase si nutritoare. Aceste să se ştie face! 

Mai presus de toate să înveţe ţărancele noastre a fi mame. 
Inţeleg mame, cari ştiu creşte cu minte trupul mititel. Cunoștin- 
tele pentru îngrijirea sănătăţii lasă aici foarte mult de dorit. Si 
e păcat de toată picătura de sânge şi de tot sufletul ce se pierde 
dintr'ai noştri. 

Dacă crezi, cum grăit bine Unchiașule, și primiți şi cuvin- 
tele mele — cari le dau cu drag şi din cât ştiu — atunci V'aş 
mai cercetă şi eu din când în când cu câte o epistolă, scrisă 
anume pentru ţărancele noastre. 

Te salută cu căldură a D-tale Nepoată. 


CULTIVAȚI LEGUMI! 


Când voiesc se scriu ceva despre acest ram economic o 
fac aceasta nu pentru altceva, ci numai pentru că văd că cu 
acest ram economie poporul nostru puţin îşi bate capul, cu 
toate că în schimb plăteşte cu bani grei nepăsarea aceasta a sa. 

Si mai ales vorba din urmă „bani grei“ mă face se scriu, 
de oare-ce zilnic auzim pe popor văierându-se: „n'avem bani“, 
navem bani“, „trăim zile grele, ne cer toţi de toate părţile şi 
de dat nu ne mai dă nimeni“... Ei! si oare chiar asa să fie? 
Stăm noi aga rău, pe cum ne plângem, s'au mai bine zis, sunt 
alții de vină la năcazurile noastre şi nu noi? Dar de unde!... 
nepăsarea noastră faţă de unele lucruri ce ne-ar aduce folos ne 
cauzează toată văieraea. Nepăsarea aceasta e înrudită cu lenea 
şi apoi știți D-voastră prea bine că „lenea merge atât de încet 
incât o ajunge sărăcia de dindărăpt*. Şi că e asa o să vă spun 
eu. Ascultaţi!.. Şi o să vedeţi, că imi veţi da drept în urmă! 
Lăsăm de astădată alte, şi anume mai întâi că D-voastră, cei mai 
mulţi (nu toţi — o vorbă și asta), la orice lucru nou ce vi se imbie 
că e bun şi folositor, ziceţi: „doar tatăl meu wa murit de foame 
că n'a lucrat astfel, nici eu wam lipsă, căci cum a trăit el voiu 
trăi şi eu...“ Lăsăm zic toate aceste şi, de astădată, vă spun cum 
stă treaba numai cu prăsirea legumelor si anume a cepei, cra- 
staveţilor, pătrânjeilor, morcovilor, verzei, ridichilor, hreanului, 
țelerului ș. a. căci aceste se înțeleg sub vorba „legumi“. 

Putere-aţi tăgădui D-voastră că rar, tare rar, găseşti prin 
satele noastre, ici colea, câte-o grădinuţă mai de dai Doamne, 

încărcată cu legumi încât să poţi judecă: Ei! acest creştin nu 
mai are trebuinţă să-şi mai dea bănişorii pe legumi?... Asai 
că rar găsim aga ceva pela noi!... Dar grădini pline cu bu- 
ruieni şi cu pământ impetrit de nelucrat găsim mai la fie-care 
casă şi unde şi unde printre burueni câte-o legumă jigărită, vai 
de ea, că de ar puteă grăi s'ar plânge sârmana de inima 
“împetrită a stăpânului care s'a apucat — Dumnezeu ştie cu ce 
curaj — de a sămănal-o, dar de atunci nu i-a mai văzut nimeni 
fata prin grădinuţă să mai lucre, far doar să se plângă că la el 
nu se fac legumile, măcar a sămânat şi să spună în urmă: „las 
la naiba, nu suntem noi de mărunţişuri de astea; holdele să ne 
fie frumoase, ceapa să o prăsească Sârbu şi Sasu, cari n'au alt 
lucru“. Asa-i că aşafel glăsuiese ai noştri? Ei! Dar amar plătesc 
ei nepăsarea asta a lor! Căci trece vara, vine iarna şi câte le- 
gumi nu sunt de lipsă în casa fiecărui om. Cumpără la funii de 
ceapă, ridichi, varză;-crastaveţi, morcovi, pătrângei şi alte. Acestea 
trebuiesc toamna pentru iarnă; primăvara apoi cât nu se risi- 
peşte pentru sămânţe cumpărate dela Săsoaice şi Sârbi, cum şi răsad 
de ceapă, de varză și altele — vezi Doamne să prăsească și ei 
legumi şi, când colo toamna, iar n'au inde-ajuns, pentrucă n'au 
grije de ele şi nu ştiu ori nu vreau să le grijească peste vară. 
Lucrufile aceste se întâmplă iac’ asa ca în glumă, fără multă soco- 
teală. Haid să vă fac eu o socoteală si incă una mică, ca să vedeți 
paguba ce îndură poporul din nepreţuirea acestui ram economic! 

Să luăm de pildă o comună numai cu 200 familii. Fiecare 
familie are lipsă pe an cel puţin de 10 cununi (funii) de ceapă, 
una cu 20—30 bani, la un loc fac 2—3 cor, ceea-ce pentru in- 
treagă. comună ar face vre-o 400—600 coroane. 

Vedeţi, şi numai pentru ceapă câţi bani dăm, dar apoi so- 
cotind ceea-ce dăm şi pe celelalte legumi! Vă mai e mirare că, 
nu putem inaintă și noi nici decum şi ne plăngem de răutăţi?... 
In schimb gânditi-vă, cum înaintează cei cari, pe lângă celelalte 
lucrări economice, cultivă şi legumi. Aceştia se” imbogafesc din 
avutul nostru, căci ugoniseala noastră li-o dăm lor de bună voie, 
pentru lucruri cari și noi am putea să ni-le câştigăm. Și neso- 
cotind ucest pas greşit al nostru, ce ne aduce pagubă, învinuim 
pe alţii că ne apasă cu dări de nu le putem purtă. 

Ba să vedeţi minune!... Sunt unii străini cari cultivă numai 
şi numai legumi, vânzându-le în timpul verii si al toamnii la oraş 
şi aducând în fiecare săptămână 50—60 coroane acasă, Aceştia 
pe lângă că-şi plătesc toate năcazurile şi mai pun şi bani la o 

parte pentru zile negre, trăiesc boiereşte fiind tot cu banii în 
mână. 

Ai noştri ce fac? — Abia pot vinde 2—3 hectol. bucate 
pe an, asa că anual d'abiă au un venit cât cel cu legumi în 2—3 
săptămâni. Şi apoi, socotind că aceia au in arândă pământul ce-l 
cultivă cu legumi, nu-mi daţi dreptul când zie că-i curat ne- 
ghiobie din partea noastră că mai stăm „ca viţelul la poarta cea 
nouă“ în faţa acestui nou izvor de venit ce-l vedem cu ochii şi 
pentru care noi avem pământ propriu şi putere îndeajuns dela 
Dumnezeu cu să îmbrățişăm mai cu căldură si tragere de inimă 
ca până acum, acest folositor ram economie ce-i zice: legu- 
mărit 1). | 

Prăsind, iubit popor, tot felul de legumi trebuincioase, ele nu 
numai ţi-ar aduce venit şi ţi-ai cruta banii ce-i dai an de an 
altora, ci ai aveă şi un nutremânt foarte sănătos la casa ta şi 
putinţa de a mai schimbă mâncările, ba a le da şi un gust mai 
plăcut; ai aveă pe lângă aceste şi mijloace ieftine şi bune spre 
a lecui multe boale cu unele legumi. 

Şi apoi ce vesel vei fi când vei puteă privi la frumseţaă şi 
vieaţa veselă ce o vei vedeă la feluritele legumi cultivate în 
grădina ta, de mâna ta! Nu lăsaţi deci să sune în pustie glasul ce 


vă zice: „cultivați legumi“ ! G. Maican, învățător. 


DESPRE CURĂȚENIE. 


Când treci prin satele nemţeşti par'că te farmecă atâta cu- 
rățenie, atâta lumină. 

La Nemţi nu numai casele, dar şi grajdurile, coeinile, ba 
până chiar şi gardurile sunt spoite cu var. 

Ce credeţi, o face Neamţul aceasta din fâloşenie? Doamne 
fereşte! Dar o face căci ştie că curăţenia, — pe lângă hrană, 
aer şi lumină, — e una dintre cele mai de frunte trebuinţe pentru 
păstrarea sănătăţii. De aceea rar vezi oameni aşă rumeni la faţă 
ca Nemţii. Chiar şi vitele lor se deosebesc în mare parte de 
ale noastre, căci sunt mai grase, mai frumoase şi mai curate, 

Dacă trecem prin satele noastre însă, ce vedem? In multe 
din ele abiă hjsericuţa si școala de sunt văruite, iar celelalte 


1) Toate cele spuse a îndemnat pe scriitorul acestor gire să deie în mâna 
poporului nostru o cărticică ce tractează despre acest folositor ram economic. 
Ea să poate cumpără dela Librăria Ciurcu din Bragov cu micul preţ; de 24 bani, 

case, vai şi amar: unele nu numai că nu sunt văruite, dar nu-s 
măcar nici lipite, iar prin curţi nici o rânduială. Unde sunt vite 
curtea e plină cu gunoiu, iar unde nu sunt e plină cu brusturi 
şi cu urzici... 

Lucrul acesta, iubiţi cetitori, trebuie să ne pună pe gânduri, 
deoarece ni-e în primejdie sănătatea, care e cea mai mare co- 
moară a noastră in această lume. Omul vrednic poate să-şi câştige 
avere, dar acela ce și-a pierdut odată sănătatea, adesea nu şi-o 
mai poate câştigă în veci, cel puţin nu în măsura de mai 
nainte.  Boalele rod incet, pe nevăzute, la corpul omului, până 
ce-l bagă în pământ. Si să mă credeţi, iubiţi fraţi, că cele mai 
multe boale la poporul nostru provin din necurăţenie. 

Dumnezeu a făcut pe om după chipul şi asămânarea sa, 
i-a dat judecată ca să ştie osebi binele de rău, să imbrăţişeze 
binele şi să ocolească răul. E vina noastră dacă nu ne vom şti 
apără impotriva vrăşmașilor noştri văzuţi şi nevăzuti şi le vom 
lăsă pradă aceea ce avem mai scump în vieaţă: sănătatea. Cu 
"câtă îngrijire îşi fac paserile cuibul! Cum bagă de seamă la 
fiecare fulg, la fiecare păiușor ca să fie curat. Oare să nu fie 
asa de scumpă sănătatea noastră şi a pruncilor noştri, ca a 
acestor sărmane păsărele? Şi oare n'am puteă luă pilde vrednice 
de urmat dela aceste mici vietăţi? 

De câte-ori văd casa unui ţăran deslipită, mi-ar plăcea să-l 
văd frământând țărâna cu picioarele, iar, peste părcţii zvântaţi, 
pe ţărancu română lăsând în toată Sâmbăta urme albe cu spoitorul. 
A lucră orice și oricât nu e ruşine; e ruşine numai să te lași 
prăpâdit, să te umplă boala si să te omoare foamea. 

Să nu creadă nimeni că la Neamţ vin clăcași ca să-i li- 
pească, sau să i văruiască casa. Nu. El frământă ţărâna cu pi- 
cioarele sale, iar la var şi spoitor Neamţul nici odată nu e scump. 

Să urmăm deci şi noi pe Neamt! 

Pământ ne-a dat Dumnezeu din belşug. Pe banii ce-i bem 
numai într'o sară în cârcimă putem cumpără var pentru un an 
întreg. Vremea de trândăvie si de gâlceavă s'o folosim pentru 
curățirea caselor si a grajdurilor noastre. Ş'atunci să vezi minune: 
bordeiele de astăzi, se vor schimbă în tot atâtea cuiburi atră- 
gătoare pentru noi. Copiii noștri vor fi rumeni la faţă ca bujorul, 
iar vitele noastre vor zburdă voioase prin curte! 

Josif Stanca. 

Din popor. 


Hai mândră să ne jurăm 
Care-o fi să ne lăsăm 
Să ne uşte Dumnezeu ; 
De ti-i lăsă dumneata 
Să te uşte Precesta 
Ca frunza alunului 
În postu Crăciunului; 
De m'oi lisă mândro eu 
Să mă uşte Dumnezeu 
Ca frunza curechiului 
In postu Sân- Petrului. 


Prin pădure, prin imaş 
Eu cu mândra duce-maş, 
Nu ne-ar trebui nänaş, 
Nici popă să ne cunune, 
Numai noi cu vorbe bune. 


Auzi mândră cucu cântă 
Eşi afară de-l ascultă, 
De ţi-o cântă cucul bine 
Iati hainele, hai cu mine, 
Jaţi hainele de pe pat 
Hai cu badea în Bănat 
— Ba îo nu, că am bărbat. 
— Si eu mândră am muiere 
Şi cu tine tot aş mere. 


Mult mă mir de unele 
Cum le vine binele, 
Mult mă mir şi de-al meu bine, 
Ce foc face de nu vine, 
Ori s'a acățat de-un spine; 
Nu ştiu spine-i ori i-e plop 
Ori eu sunt fără noroc. 


Peste Murăş, peste tău 
Ard două lumini de său, 
Ziua plouă, noaptea ninge 
Nime nu le poate stânge, 
Fir înima mea când plânge. 


Am avut mândră iubită 
Si duşmanii mi o mărită, 
De-o mărită în sat cu mine 
Nu-i modru s'0 ducem bine. 


De trei zil'-alerg şi fug, 
Lăsai dracului de plug, 
Că mi-o spus o fruneuluță 
Că este-o pădurăriţă 
De dă lemne pe guriţă, 
Şi mi-o spus frunza de vie 
Să mă duc că-mi dă şi mie. 


Petru Medeșan. 


SURDUL. 
(Sfârşit). 

După examen nu văzurăm pe dascălul Damian Fulger multă 
vreme prin sat pe la noi. Acum iar eră plin satul de vorbe; unii 
ziceau că s'a dus la părinţi, dar va veni și va luă pe Salvina 
morăriţii ; alți-şi dau cu socoteala, că e trimis de protopop la 
popie, şi când va veni gata, va luă pe fata popii nost, pe Sam- 
fira; alţii — adecă altele, că tot muierile erau, care făceau vor- 
bele — ziceau că n'o să mai vină, că a cerut dela morăriţa pe 
Salvina, dar nu vrea să i-o deă; iar alţii ştiau si mai mult... 
știau adecă şi ziceau, că dascălul e un taie fugă, de abiă a 
aşteptat să vie examenul, să se descotorosească de Salvina mo- 
răriţii. Unele muieri, cumetrele, întrebau pe morăriţa — cam pe 
de departe, cum știu ele: dar ce-i, faci-ne o tar de veselie cu 
Salvina? Doamne, bună păreche ar mai fi cu dascălul! Amândoi 

tineri, amândoi frumoşi ca doi bujori! lar morăriţa le răspunde 
liniștită, ca muierile cele cu minte: D'apoi, cea fi hotărit de 
Dumnezeu, a nost va fi, de-a fi bine, de-a fi rău! 

Când fu colo pe la Sfântă-Măria mare, dascălul Dămian 
Fulger sosi în comună însoţit de tată-so si de unele neamuri, 
trase aţă la morăriţa şi se încredinţă cu Salvina, iar in ziua de 
Sfântă-Măria mică le fù nunta, nu cu mult tămbălau, dar cinstit, 
omeneşte, cu voie bună din inimă, 

Acum, încet cu încetul încetară vorbele în sat; dascălul şedea 
cu nevastă-sa și cu soacră-sa în casa lor de lângă părăul morii; 
când avea de ţinut școală, o ţineă cu toată sfinţenia, iar afară de 
şcoală eră tot hărnicie, eră ca o furnică; lucră, tocmeă, cu- 
răţeă, drigeà; mai în grădină, mai pe la vitufe, mai pe lângă casă, 
cât în scurtă vreme se putea vedeă, că acum este bărbat la casă. 

Toamna, colo după ce căzu frunza, se puse si aduse de pe 
coaste mulţime de păducei și spini cu rădăcină, şi-i resădi 
frumos pe toate marginile grădinei printre sălei. Oamenii îl în- 
trebau cam în glumă: Ce a fi din ăştia, dascăle? „Gard“ ră- 
spundeă el scurt şi indesat. — Prin sat iar prindeau oamenii a 
vorbi. Unul işi da părerea, că dascâlu-i zmintit, că umple 
grădina de spini si de păducei, mai bine o lăsă păşunat la viței; 
alţii vorbiau altceva despre el, destul că nejudecat nu rămâneă, 
după cum nu rămâne nimenea în lume. După ce resădi păduceii 
jur împrejurul grădinei, se puse şi aduse din tufişuri si de pe 
coaste mulţime de pomi pădureţi, sălbatici, cu rădăcini bune, şi-i 
puse în grădină, tot 3 stângini unul de altul, până umpli grădina 
toată bine, că cu cei căpătaţi ast-primăvară dela popa Toma, 
unchiul Salvinei, numai pe jumătate putuse umpleă grădina. Şi el 
vrea să o aibă plină de pomi, Și o umplu. Acum erà indestulit. 
In toată ziua se preumblă odată dela unul la altui şi, în mintea 
sa, pe toţi şi-i vedea incărcaţi de poame bune, de și eră toamna 
târziu. Primăvara, în săptămâna Paştilor, pe toți-i oltoi frumos, 
iar viţeii nu mai intrară în grădina, care fuse multă vreme dată 
în stăpânirea lor. Toate mergeuu bine la dascălul Dămian Fulger; 
in şcoală sporeă învăţătura copiilor, iar acasă sporiă asemenea 
câte ceva. 

Dar scris este, că omul să nu se prea încreadă nici odată, 
căci chiar când gândeşte că-i umblă mai bine, vine cercarea lui 
Dumnezeu peste el. Aga fu şi cu dascălul Damian Fulger; în 3 
ani după olaltă-i dărui Dumnezeu 3 copii, unul mai frumos decât 
altul; ai casei toţi erau sănătoși şi din zi ce mergeă li se strâmtă 

si cămara. Când fu în primăvara a 4-a puteai prinde iepuri cu 
el de fălos ce eră, şi toată ziulica eră în grădină; și cum nu? 
când pomii lui cei mulţi si frumoşi, toţi, dar toţi erau înfloriti, 
de gândeai că i-au nins  Umblă dela unul la altul, nu odată, 
dar şi de două ori pe zi. Erà la culmea fericirei! Dar din ce 
din ce nu, că colo pe la Rosale, incă până nu a da examenul 
cu copiii, câzu Ja pat si boli, şi boli, până de cătră toamnă, când 
se ridică — surd. Acum ce să ş'ie începe? Dăscălia nu o putea 
purtà asa surd cum eră, iar altă măiestrie nu stia. Năcăjit şi 
ca vai de el petreci iarna acea, trăind mai cu subţirele şi decât 
până intr'aceca, dar in urmă isi întări increderea in Dumnezeu 
şi în pomii lui, cari il scoase din toate năcazurile, din toate lipsele. 
Din an în an pomii făceau poame mai frumoase și mai multe 
şi vânzânâu-le pe bani buni îşi acopereă din ele lipsele casei. Ba 
vestea, despre hărnicia lui cu pomii merse departe, şi un boier 
bogat il rugă să-i facă, pentru plată, și lui o grădină asa fru- 
moasă; Şi i-o făcu, ce-i drept, dar nici lucrul nu-i fù înzadar, 
că boierul plătea boiereşte la cel ce-i lucră omenește. Astăzi e 
dascălul Damian Fulger unul din cei mai bogaţi oameni din ţinut, 
grădina lui e vestită în lung și-n lat, şi e pe de zece ori mai 
mare decât la inceput; casa lui e binecuvântată, numai cât azi 
nime nu-i mai zice dascăl, ci „Surdul“, căci nu aude mai nimic, 
şi au și uitat oamenii de când nu mai e duscal. 
I. Pop heteganul. 


STIRI. 


Prelegeri poporale. — Duminecă în 2 Iunie despărţământul 
Brad al „Asociaţiunii“ a ţinut prelegeri poporale în Bata: 1. 
Gândaeii şi fluturii, cari nimicese poamele (vederea lor cu skiop- 
ticonul) si boalele pomilor, lecuirea lor. 2. Inceputul neamului 
nostru şi din povestea unei coroane de otel (vederi cu skiopti- 
conul). 'Țârani au fost de faţă vre-o 80, între cari vre-o 5 din 
Herţegani 3 din Sălişte, 1 din Crăciuneşti. Au fost apoi mulți, 
mai ales femei şi copii de meseriaşi din Baita, precum și preoţi, 
învăţători si notarii din Băița. 

Ţăranii din Sălişte au rugat prelegătorii să meargă şi la ei 
în sat, făgăduind că vor veni cu mult mai mulţi. 

e 

Reprezentanţa gimnaziului din Brad, care o fac sinoadele 

protopopeşti, ale Zarandului şi Hălmagiului, s'a adunat Luni, la 

sfinții Constantin si Elena în Brad. Ca nici odată până aci 
membrii au fost în număr mare. A fost la adunare şi alt public 
destul de număros. Intre altele s'a dat seamă despre banii, daţi 
ca milă pentru ridicarea gimnaziului şi cari sunt 150,000 cor. 
A fost ales definitiv profesorul T. Suciu şi s'a hotărit aducerea 
unui nou profesor. La 4 ore d. a. în sala de gimnastică şcolarii 
au desfâtat mult membrii reprezentanţei cu cântări în cor şi cu 
3 declamări, bine spuse. 

Ţărani n'au fost la această înălţătoare sărbare, — poate şi 
fiindcă s'a început nu la 10, cum a fost pus, ci la 12. 

Nădăjduim, că alte dăţi li-se va da putinţa şi indemnul să 
guste şi ei bucuria unei astfel de sărbări. R. 

[+) 

Închiderea cârciunelor. — Adunarea comitatului (congregația) 
Hunedoarei a întărit regulamentul, ce l-au făcut comunele Cebea, 
Mesteacăn şi Ribiţa de a inchide cârciumele în dumineci şi săr- 
bători. Toţi sătenii din aceste sate și întreg jurul se bucură 
mult pentru acest lucru bun. Rând pe rând şi cât mai în grabă 
vor face acelaş lucru vrednic si celelalte sate din Zarand. In loc 
de a-şi prăpădi la cârciume agonisita unei săptămâni de muncă 
și a-și băgă otravă în trup, se vor putea adună la câte un sfat 
cu rost, vor puteă ceti în tignă câte o gazetă, ori vor ascultă 


la cei cari ştiu ceti. 
Inchideţi cârciumele, oameni buni, în Dumineci şi sărbători 


si a-ţi făcut un pas mare cătră mântuirea voastră! R. 
@ 
In 8 Iunie — Sâmbăta trecută — sau împlinit 40 de ani 


dela încoronarea regelui nostru. Se vor fi întrebând mulți, cum 
a fost mai bine, pentru noi, înainte ori după incoronare? Să 


răspundă cei bătrâni. 
@ 


Cine-a scornit jalele ? 
Misler cu vapoarele. 
Cine-a scornit jalea grea? 
Misler cu America. 

Cu adevărat jalea trebuie să-ţi cuprindă inima, când vezi, 
că tot mai mulţi lasă tot ce au mai scump pe lume, şi iau dru- 
murile străinătăţii. Numai săptămâna trecută au plecat spre 
America din ţara noastră 4049 de ingi; 559 Maghiari; 2129 Slovaci, 


498 Germani, 581 Croaţi şi 282 Români. 








Tiparul tipografiei arhidiecezane Sibiiu. 

